તહેરાન- ઈરાન આગામી એક મહિનાની અંદર તેનું ચાબહાર પોર્ટ ભારતીય કંપનીને સોંપશે. ઈરાનના માર્ગ અને શહેરી વિકાસ પ્રધાન અબ્બાસ અખોંદીએ આ અંગેની માહિતી આપી હતી. તેમણે જણાવ્યું કે, કરારના ભાગ રુપે ચાલુ મહિનાના અંત સુધીમાં વ્યૂહાત્મક રીતે મહત્વપૂર્ણ એવું ચાબહાર પોર્ટ ભારતીય કંપનીને સોંપવામાં આવશે. ઈરાનના માર્ગ અને શહેરી વિકાસ પ્રધાન અબ્બાસ અખોંદી નીતિ આયોગ દ્વારા આયોજીત ‘મોબિલીટી સમિટ’ માં ભાગ લેવા માટે ભારત આવ્યા હતા. આ દરમિયાન તેમણે જણાવ્યું કે, ‘વચગાળાના કરાર મુજબ હવે અમે ચાબહાર પોર્ટને સંચાલન માટે ભારતીય કંપનીને સોંપવા માટે તૈયાર છીએ’.